Diari Oficial de la Generalitat Valenciana


Sumari del DOGV 6412, del 07-12-2010 (2010/13210)

RESOLUCIÓ de 26 de novembre de 2010, de la Conselleria de Solidaritat i Ciutadania, per la qual es concedix el Premi Valencià a la Solidaritat i el Voluntariat corresponent a l'edició de l'any 2010.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6412

Data del DOGV
:   07-12-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/13680


Data del document
:   26-11-2010

Organisme emissor
:   Conselleria de Solidaritat i Ciutadania

Tipus de document
:   Resolució

Anàlisi jurídica

 Descriptors 

:   * distinció honorífica

RESOLUCIÓ de 26 de novembre de 2010, de la Conselleria de Solidaritat i Ciutadania, per la qual es concedix el Premi Valencià a la Solidaritat i el Voluntariat corresponent a l'edició de l'any 2010. [2010/13297]  
Mitjançant la Resolució de 3 d'agost de 2010, de la Conselleria de Solidaritat i Ciutadania (DOCV núm. 6345, d'1 de setembre de 2010) es va convocar el Premi Valencià a la Solidaritat i el Voluntariat corresponent a l'edició de l'any 2010 en els seus sis àmbits: a) Voluntariat Social, b) Voluntariat d'Integració, c) Voluntariat Cultural i Educatiu, d) Voluntariat Mediambiental, e) Voluntariat d'Emergències, i f) Voluntariat de Cooperació Internacional.  
D'acord amb el que disposa l'article 7 de la resolució de convocatòria, el jurat es va reunir a l'efecte de realitzar la valoració i l'estudi de les candidatures presentades, va emetre veredicte vinculant en cada un dels àmbits del voluntariat i va elevar este veredicte al conseller de Solidaritat i Ciutadania.  
Per això, i fent ús de les facultats que em conferix el Decret 91/2010, de 21 de maig, del Consell, pel qual s'aprova el Reglament Orgànic i Funcional de la Conselleria de Solidaritat i Ciutadania, i de conformitat amb el que establix l'article 8 de la resolució de la present convocatòria, resolc:  
Primer  
Concedir el Premi Valencià a la Solidaritat i el Voluntariat en la seua edició de 2010, a les entitats que a continuació es relacionen.  
a) En l'àmbit de voluntariat social, es reconeix Cáritas Diocesana de València, per haver-se distingit al llarg de l'any 2010 per les seues accions i l'esforç realitzat per esta entitat per a pal·liar i donar resposta a l'increment de sol·licituds d'ajudes per a persones necessitades, així com per la seua campanya internacional «Un altre estil de viure és possible».  
b) En l'àmbit de voluntariat d'integració, es reconeix l'entitat Medicus-Mundi C.V. d'Alacant, per haver-se distingit al llarg de l'any 2010 pel desplegament del seu projecte de formació, capacitació i intervenció comunitària amb agents de salut en poblacions subsaharianes a la ciutat d'Alacant.   
c) En l'àmbit de voluntariat cultural i educatiu, es reconeix el Grup Faula-Teatre de l'Associació de Desenrotllament Artístic d'Alcoi, per haver-se distingit al llarg de l'any 2010 per les seues accions encaminades a la integració cultural de diversos col·lectius de discapacitats a través de l'expressió artística i teatral.  
d) En l'àmbit de voluntariat mediambiental, es reconeix la Fundació Limne, per haver-se distingit al llarg de l'any 2010 pel seu Projecte Rius, per mitjà del qual es pretén fer pública la situació i l'estat de conservació dels rius i riberes que desemboquen al mar Mediterrani, fomentant la consciència ciutadana i reduint la càrrega de sòlids existents en 10 trams de rius.  
e) En l'àmbit de voluntariat d'emergències, es reconeix, de manera conjunta, la labor realitzada per les següents entitats per la seua labor de col·laboració voluntària en l'extinció de l'incendi forestal produït el 6 de setembre de 2010 a la Vall d'Albaida.  
Agrupació Local de Voluntaris de Protecció Civil d'Albaida  
Agrupació de Voluntaris de Protecció Civil d'Ontinyent  
Agrupació Local de Voluntaris de Protecció Civil de l'Olleria  
Agrupació Local de Voluntaris de Protecció Civil de Torrent  
Agrupació Local de Voluntaris de Protecció Civil de Guadassuar  
Agrupació Local de Voluntaris de Protecció Civil de Càrcer  
Agrupació Contra Incendis Forestals d'Alcoi  
Voluntaris d'Alzira contra Incendis Forestals  
Adene-Associació per a la Defensa de la Naturalesa d'Enguera  
Equips de Resposta Immediata de Creu Roja C.V.  
Agrupació Contra Incendis Forestals de la Vall d'Albaida  
Agrupació Local de Voluntaris de Protecció Civil d'Enguera  
f) En l'àmbit de voluntariat de cooperació internacional, es reconeix la Fundació Entreculturas, per haver-se distingit al llarg de l'any 2010   
ANNEX I  
  
\* \* \* \* \* \* \* \* \* \*  
ANEXO I  
  
per les seues accions dirigides a l'educació i el desenrotllament dels pobles de les nacions més desfavorides, promovent escoles i les condicions adequades per a poder assistir-hi i aconseguir l'accés a l'educació de tots els xiquets i xiquetes del món.  
Segon  
Donar publicitat a les entitats que han sigut excloses pels motius que es relacionen en l'annex I.  
Tercer  
Es consideraran com a no concedides totes les candidatures presentades que no apareixen relacionades en l'esmentat annex.  
Quart  
Segons es disposa en l'article 8 de la Resolució de 3 d'agost de 2010, el premi es donarà a conèixer en l'acte públic que es realitzarà amb motiu de la celebració del Dia Internacional del Voluntariat, com a mitjà de difusió i reconeixement social de la labor realitzada per les entitats premiades.  
Contra esta resolució, que posa fi a la via administrativa, es podrà interposar potestativament recurs de reposició davant del mateix òrgan que ha dictat l'acte en el termini d'un mes, comptat des de l'endemà de la seua publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú, en la redacció que en fa la Llei 4/1999, de 13 de gener, o bé recurs contenciós administratiu davant de la sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua publicació, de conformitat amb el que establixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna.   
València, 26 de novembre de 2010.- El conseller de Solidaritat i Ciutadania: Rafael Blasco Castany.